
Rhan 1

Yn rhan un y portffolio hwn, bwriadaf drafod a gwerthuso dyfeisiau digidol y defnyddir gan blant ifanc wrth ddatblygu eu sgiliau TGCh. Yn gyntaf, trafodir hanes technoleg a’i hesblygiad i fywyd cyfredol. Yn ail, pwysigrwydd dyfeisiau digidol a sut y defnyddir mewn lleoliadau addysgol fel modd o ddysgu. Yn olaf, gwerthusir effeithiolrwydd y dyfeisiau hyn wrth gymharu’r agweddau cadarnhaol â’r negyddol.
Yn gyntaf, o ran hanes technoleg, yn ôl Bradshaw Foundation (dim dyddiad) datblygwyd technoleg 20,000 o flynyddoedd yn ôl. Dywedir Landofpyramids.org (2015) fod symbolau’r Aifft yn chwarae rôl bwysig o ran hanes y wlad ac ychwanegir Wakefield (2019) y defnyddir symbolau er mwyn cyfathrebu ac i rannu gwybodaeth gydag eraill. Cyfeiria Cereccelli (2013) at ddefnydd yr wyddor Groegaidd dros ganrifoedd fel modd o gyfathrebu. Dros amser felly, nodir Connectusfund.org (2018) y datblygir y byd i bwynt lle mae technoleg yn dominyddu. Erbyn hyn, cyfeiria Wakefield (2019) at ddefnydd symbolau emojis fel modd o gyfathrebu drwy ddyfeisiau digidol. Dywedir Varun (2013) fod y defnydd o emojis yn dangos esblygiad technoleg ar hyd y blynyddoedd. Yn sicr felly, mae technoleg wedi bodoli ers canrifoedd ar sawl platfform, ond yn esblygu heddiw ar raddfa gyflym ac awgrymir Llywodraeth Cymru (2019) ei bod hi’n hollbwysig bod addysgwyr yn meistroli’r dechnoleg ddiweddaraf er mwyn eu hannog.
Yn ôl Llywodraeth Cymru (2020a), bwriad addysg ydy cefnogi plant a phobl ifanc i ddatblygu sgiliau sylfaenol ac allweddol. Ategir Adam (2017) at hyn wrth nodi fod technoleg yn bresennol mewn sawl agwedd o fywyd modern ac elfennau’n bresennol mewn ystod o yrfaoedd yn barod. Dengys hyn bwysigrwydd clir i blant ymgyfarwyddo a datblygu’r gallu i ddefnyddio technoleg ynghŷd â’r effaith ar fywydau pobl ifanc. Pwysleisia McGill (2015) nad oes modd byw heb dechnoleg heddiw a bod gan TGCh afael pwerus ar bob agwedd o fywyd ysgol. I ategu at hyn, sonir bod angen i athrawon a lleoliadau addysgol gynnwys technoleg yn y dosbarth gan fod plant yn gallu defnyddio llu o ddyfeisiau’n barod. Gofyna y cwestiwn os ydy TGCh yn ychwanegu gwerth at ddysgu a chynnydd disgyblion, ac atebwyd y cwestiwn drwy ddweud mai nid pa fath o dechnoleg neu sut rydym yn eu defnyddio sy’n bwysig. Y peth pwysig mewn addysg yw i ba bwrpas ydy’r dechnoleg a sut mae hyn yn helpu’r plant i lwyddo. 
Cynhelir arolwg gan Llywodraeth Cymru (2019) yn 2018-19 i weld pa ganran o bobl oedd â mynediad i’r rhyngrwyd yn eu cartrefi. Gwelir cynnydd yn y niferoedd o 93% i 97% mewn saith blynedd sy’n amlygu argraff technoleg ar gymdeithas yng Nghymru. Er hynny, golygir bod 3% o blant dal dan anfantais. Mewn dosbarth o 30, gall hyn olygu anhawster i un disgybl. Dadleir Aronin a Floyd (2013) y dylai ysgolion fabwysiadu dull lle mae’r addysgwyr yn arwain y plant mewn grwpiau llai fel modd o gyflwyno technoleg neu ddyfais digidol newydd. Byddai hyn yn sicrhau fod pob plentyn yn barod ac yn medru defnyddio pan fydd angen mewn addysg. Amlyga’r broblem hon dan amodau’r pandemig presennol: Covid-19. Dywedir Trafford (2020) nad ydy athrawon yn gallu sicrhau presenoldeb a dealltwriaeth 100% o ddisgyblion a mynegir pryder y bydd gostyngiad mewn cynnydd ambell un oherwydd diffyg offer neu ddealltwriaeth. Er hynny, pwysleisir hefyd bod technoleg wedi galluogi i ysgolion greu cyswllt allweddol â’r cartrefi a chynnig cymorth lle bod angen. Ychwanegir Beschorner a Hutchinson (2013) bod y cyswllt a’r defnydd o iPads fel modd o gyfathrebu arloesol yn arwaint at fuddion ychwanegol rhwng yr ysgol a’r cartref. Awgrymir Mace (2020) bod defnyddio technoleg mewn modd creadigol yn ystod y pandemig yn sicrhau ymdoddiad o brofiadau ysgol positif ar-lein ac all-lein. 
Yn ail, symudaf at drafod sut y defnyddir dyfeisiau technoleg mewn lleoliadau addysgol. Dywedir Clark a Leckin (2013) a Beschorner a Hutchinson (2013) bod yna gynnydd enfawr wedi digwydd mewn ysgolion dros y blynyddoedd diwethaf ers i ddyfeisiau newydd gael eu cyflwyno. Ychwanegir Nagel (2018) mai iPads a thabledi sydd wedi cael y dylanwad mwyaf a bod y mwyafrif o ddysgu heddiw’n cynnwys technoleg. Cefnogir hyn ymhellach gyda thystiolaeth Mareco (2013) am gynnydd mewn archebion iPads. Yn yr un modd, dywedir Rogers (2020) bod technoleg yn chwarae rôl bwysig yn ein bywyd bob dydd, yn enwedig mewn ysgolion. Dehonglir Clark a Leckin (2013) bod rhyngweithio gyda disgyblion trwy ddefnyddio iPads yn gwella ac ysgogi cyfleoedd i ryngweithio wyneb yn wyneb. Profwyd hefyd mewn arbrawf bod 82% o athrawon o’r farn bod defnyddio iPads mewn ystafell ddosbarth yn effeithiol gan eu bod yn ymddiddori ac yn dal sylw’r plant. Cefnogir hyn gan Gov.uk (2019) gydag awgrymiadau ar sut y gall athrawon integreiddio technoleg i’w gwersi a gwneud y mwyaf o’r cyfleoedd hyn. 
Cyfeirir Gov.uk (2010) at angenrhaid dealltwriaeth athrawon am dechnoleg er mwyn gallu cyflwyno gweithgareddau’n effeithiol i’r plant. Awgrymir Speck (2020) mai un canlyniad positif o’r pandemig diweddar yw sut y mae’r cyfnod wedi gorfodi addysgwyr i ymgyfarwyddo â thechnoleg a chodi hyder yn eu gallu i ddefnyddio’r dechnoleg pan fyddant nôl yn y dosbarth. Credir bod angen ystyriaeth i bob plentyn ac os nad ydy technoleg yn hygyrch i bawb, gellir dadlau mai negyddol fydd y canlyniad yn y pendraw. Dadleir Chmillar (2017) bod tabledi mewn ysgolion yn galluogi i blant sydd hyd yn oed ag anableddau i gymryd rhan ganolog yn y dysgu ac mae systemau digidiol ar gael i’w cefnogi bellach. Awgrymir bod defnyddio dyfeisiau digidol yn hyrwyddo cydraddoldeb a chynhwysiant pawb, ynghyd â datblygu’u sgiliau cyfathrebu. Galluoga hyn ysgolion i wthio’r plant ymhellach a’u cefnogi i gyflawni’u gwaith yn llwyddiannus. Amlinellir hwn yr agwedd gadarnhaol o ddyfeisiau digidol mewn lleoliadau addysgol. Cefnogir Future Lab (dim dyddiad) hyn wrth bwysleisio pa mor hanfodol y gall technoleg fod ynghylch hyrwyddo addysg gynhwysol.
Arweinir hyn at y pwynt olaf, sef gwerthuso effeithiolrwydd technoleg mewn addysg. Dywedir Llywodraeth Cymru (2020b) a Connectusfund.org (2018) bod technoleg yn ein galluogi i ddysgu a phrofi llu o brofiadau newydd. Awgrymir Siraj-Blatchford a Siraj-Blatchford (2003) a Price (2009) y dylid defnyddio dyfeisiau digidol er mwyn datblygu sgiliau plant yn ehangach o fewn yr ysgol ac yn y gymuned leol. Ychwanegir ECDL Foundation (2019) bod defnyddio technoleg fel modd o ddysgu’n sicrhau bod plant yn gadael addysg gyda set fwy cyflawn o sgiliau a fydd yn eu paratoi’n well ar gyfer ystod ehangach o weithgareddau gwaith a bywyd. Er hyn oll, dadl Himmelsbach (2019) yw bod y defnydd o dechnoleg o fewn y dosbarth yn gallu tynnu sylw a tharfu ar gynnydd. Awgrymir hyn bod plant yn llai tebygol o ddysgu gyda thechnoleg yn eu gwersi. Mewn arolwg diweddar, sonir Milne, J. (2007) yr angenrhaid i leoliadau addysgol hyfforddi’r staff er mwyn annog defnydd effeithiol o dechnoleg. Dywedir y gall ysgol gynnig ystod o ddyfeisiau digidol i’w plant, ond os na chefnogir hyn gan dîm o oedolion hyfforddedig a medrus, yna bydd y dechnoleg yn ddi-werth. Gwelir bod paratoi isadeiledd a systemau cefnogaeth i gwmpasu’r holl dechnoleg yn hanfodol i lwyddiant ynghylch datblygiad a chynnydd plant. 
Nodir Siraj-Blatchford a Whitebread (2003) bod yna nifer o fuddion i dechnoleg ac un ohonynt ydy’r dylanwad cadarnhaol ar ddatblygiad llythrennedd a rhifedd plant. Ychwanegir Letterschool.org (2019) drwy ddatgan bod tystiolaeth o Ogledd Iwerddon wedi profi cynnydd drwy ddefnydd iPads. Yn yr un modd, dywed Hayes a Whitebread (2006) fod TGCh yn darparu cyfleoedd i blant ddatblygu llythrennedd gyda chyfleoedd megis gwrando a dilyn storïau ar ddyfeisiau digidol a dysgu sut i ddarllen ochr-wrth-ochr. Datblygir eu sgiliau rhifedd ar dabledi hefyd trwy adnabod a datrys patrymau gydag algebra, cyfrifiadau am chanrannau a ffracsiynau. Dadleir Nikolopoulou (2015) ac Ang et al (2016) bod technoleg yn ffordd dda o annog plant i ddatblygu’r sgìl o ddatrys problemau hefyd. Credir bod datblygu sgiliau traws-gwricwlaidd yn bwysig, a bod technoleg yn arf pwerus y gellir defnyddio i lifo o un rhan o fywyd i’r nesaf yn hawdd. Cefnogir hyn gan yr OECD (2020) a The Sector Skills Council For Lifelong Learning (2007) wrth bwysleisio’r angen i athrawon gael sgiliau TGCh a datrys problemau da er mwyn cefnogi ac annog plant mewn llu o feysydd. Noda Barnes (2015) mai pwysigrwydd technoleg ydy creu cyswllt traws-gwricwlaidd er mwyn annog addysg sy’n ddisgybl-ganolog. Er bod cysylltiad rhwng TGCh â llythrennedd, dadleir Leeds.ac.uk (dim dyddiad) nad oes yna gysylltiad amlwg rhwng TGCh â rhifedd. Awgrymir nad oes angen gwneud defnydd o TGCh ar bob achlysur i ddatblygu’r sgiliau allweddol, ond os ydym yn gallu ymdoddi’r agweddau hyn gyda’i gilydd, gorau gyd. Gyda’r Cwricwlwm Newydd yng Nghymru, gwelir neges Donaldson (2015) yn glir - mae cymhwysedd digidol yr un mor bwysig â llythrennedd a rhifedd. 
Noda ICT Literacy and Numeracy (dim dyddiad) fod technoleg yn cefnogi damcaniaeth Vygotsky o ran sgaffaldio dysgu i blant ac yn helpu plant o allu cymysg i gael mynediad at wybodaeth. Wrth lunio dulliau o gynrychiolaeth ar y ffurfiau hyn, mae’n cefnogi eu dealltwriaeth o realiti. Cefnogir hyn gan Firestone (2020) wrth nodi fod damcanieth Bruner yn pwysleisio y pwysigrwydd o sgaffaldio plant er mwyn cefnogi eu datblygiad. Awgryma MacKenzie (2006) fod hyn hefyd yn galluogi i blant arbrofi a datblygu’n bobl ifanc hyderus. Meddylfryd Tagarira (2017) yw bod technoleg yn annog plant i archwilio a defnyddio’u dychymyg, sydd yn y pen draw’n datblygu eu sgiliau creadigol. Ychwanegir Wheeler et al (2002) bod y defnydd o TGCh yn cefnogi gwybyddiaeth creadigol a rhyngweithiad cymdeithasol plant. Un o brif nodau Llywodraeth Cymru (2020a) yn y Cwricwlwm i Gymru ydy cefnogi plant i fod yn unigolion creadigol, a gellir honni bod technoleg yn galluogi hyn. Rhestrir Ryan (2018) amryw o fuddion eraill y mae technoleg yn arwain atynt drwy addysgu plant. Sonir hefyd am effaith bositif technoleg ar allu plant i fynegi eu barn a’u teimladau. Yn ôl Comisiynydd Plant Cymru (2020) a Llywodraeth Cymru (2015), mae gan blant yr hawl i lais ac i rywun wrando ar yr hyn sydd ganddynt i ddweud. Dadleir uchod bod technoleg yn rhoi’r cyfle hwn iddynt ac yn eu datblygu’n ddinasyddion hyderus, egwyddorol a mentrus yn barod ar gyfer y byd tu hwnt i’r dosbarth fel y dymuna Llywodraeth Cymru (2020a).
Nodir Solway (2009) bod system gyfathrebu da yn hollbwysig yn y byd cyfredol gan ei bod yn galluogi i bobl gadw mewn cysylltiad. Er hynny, nid ydy datblygiadau cyfathrebu o fewn technoleg o hyd wedi cyrraedd disgwyliadau. Yn syml, y mwyaf y mae technoleg yn datblygu fel modd o gyfathrebu, y lleiaf effeithiol y mae rhyngweithio wyneb i wyneb. Awgrymir bod dibynnu’n unig ar dechnoleg fel modd o gyfathrebu’n anfantais, gan na fyddai plant yn datblygu eu sgiliau cyfathrebu. Cefnogir hyn gan M-Net (2016) wrth ddatgan bod dyfeisiau digidol yn cael effaith negyddol hir-dymor ar ddatblygiad plant. Nodir Gottschalk (2019) bod technoleg yn effeithio ar ymennydd plant ynghŷd â’u datblygiad cymdeithasol-emosiynol, gwybyddol a chorfforol. Ymhelaethir hefyd bod gor-ddibyniaeth ar dechnoleg yn gallu arwain at broblemau cwsg a gordewdra. Yn yr un modd, trafodir Digital Responsibility (2019) effeithiau negyddol technoleg ar iechyd meddyliol a chorfforol plant megis iselder, problemau golwg, clyw a straen y gwddf. Honnir Gottschalk (2019) bod hygyrchedd technoleg yn gosod pobl ifanc dan risg i seibr-fwlio, ac felly mae angen ystyriaeth ar ddiogelu plant ynghylch technoleg. I ateb rhai o’r pryderon a nodir uchod, credir Bavelier et al (2010) y dylid sicrhau defnydd effeithiol a phwrpasol o dechnoleg yn hytrach na phwyslais dyddiol.
I gloi, er yr agweddau negyddol o TGCh, amlygir llu o fuddion ac agweddau cadarnhaol I oruchafu’r rhain. Credir bod technoleg yn rhan annatod o fywyd yr 21ain ganrif a gwelir yr angen i fabwysiadu, meistroli, ac annog y defnydd o’r byd digidol er mwyn paratoi pobl ifanc ar gyfer y dyfodol. Fel dywedir Livingstone (2012), chwaraeir TGCh rhan hollbwysig mewn addysg wrth wella ansawdd y dysgu. O ganlyniad, yn syml, mae technoleg yn gallu codi safonau addysg. Er hyn, pwysig ydy cofio mai arf defnyddiol i gefnogi addysg yw technoleg ac nid i arwain y maes. Gwelir TGCh wrth wraidd addysg gyfredol a blaenoriaeth gan y Llywodraeth i ddefnyddio technoleg i greu profiadau cyffrous, gwobrwyol a llwyddiannus i blant o bob oed a gallu wrth eu hannog i gyrraedd eu potensial llawn. Gyda’r cwricwlwm newydd i Gymru felly, byddai cymhwysedd digidol yn golygu bod plant yn derbyn yr ansawdd gorau o addysg; Donaldson (2015).
Diogelwch ar y rhyngrwyd
Seiberfwlio
Yn ôl Bullying.uk (dim dyddiad) dywedir fod y cynnydd mewn gwefannau rhwydweithio cymdeithasol, gweithgareddau ar-lein ac apiau negeseuon yn arwain at gynnydd pellach mewn seiberfwlio. Ychwanegir y BBC (2019) i hyn wrth nodi fod un allan o bump o blant y Deyrnas Unedig wedi dioddef o seiberfwlio dros y blwyddyn diwethaf.
Sut gallaf warchod fy mhlentyn?
Yn ôl Kidscape (dim dyddiad) ceir amryw o ymarferion ymarferol y gellir ei wneud er mwyn cadw eich plentyn yn ddiogel ar-lein. Awgryma y gellir archwilio diogelwch ar-lein gyda’ch gilydd. 
Awgrymir UK Safer Internet Centre (2020) y gellir rhoi rheolaethau rhieni mewn lle er mwyn atal mynediad i wybodaeth neu lluniau sydd yn anaddas i oedran eu plant. Ychwanegir Web Wise (dim dyddiad) i hyn wrth nodi fod y mwyafrif o systemau cyfrifiadur yn cynnig cyfarwyddiadau cam wrth gam er mwyn sefydlu rheolaethau rhieni sydd yn rhad ac am ddim i ddefnyddio. Er hynny, awgrymir y byddai yn syniad da i roi y rheoliadau yma mewn lle hefyd ar eu ffonau symudol. Cefnogir hyn gan Sechler (2012) wrth nodi fod technoleg yn chwarae rhan mawr mewn bywydau plant yn y presennol ac felly, pwysleisir y pwysigrwydd o hybu defnydd diogel o’r rhyngrwyd a’r hyn gellir ei wneud er mwyn cefnogi hyn.
Siaradwch gyda’ch plentyn
Dywedir NSPCC (2020) amryw o fuddion o siarad gyda’ch plentyn. Awgrymir y gellir cael trafodaeth ynghlyn â pha wefannau ac apiau y defnyddir fod yn ddefnyddiol. Ychwanegir Weeks (2019) i hyn wrth nodi ei byddai yn galluogi i rieni adnabod risgiau os yn bresennol o ran yr hyn mae eich plentyn yn ei wneud ar y wê a phwy maent yn siarad gyda ar-lein. O ganlyniad, byddai y rhiant yn ymwybodol o unrhyw risgiau a fydd bellach yn ei galluogi i ddiogelu eu plentyn.
Yn yr un modd, noda Go Safe Online (2018) y pwysigrwydd o rieni i gyfathrebu gyda eu plant ynghlyn â diogelwch ar y rhyngrwyd. Ychwanegir i hyn wrth nodi nad ydyw yn rhy hwyr i’w wneud. Os nad ydych wedi ei wneud yn barod, gwnewch mor gynted a phosib.
Ychwanegir Internetmatters.org (2020) i hyn wrth awgrymu y gellir siarad gyda brodyr a chwiorydd hŷn os oes ganddynt er mwyn eu hannog i fod yn gyfrifol a chynorthwyo i gadw eu brodyr a’u chwiorydd iau yn ddiogel yn ogystal â’u hunain.
A dylen i leihau amser sgrin fy mhlentyn?
Dywedir NSPCC (2020) nad ydyw lleihau amser sgrin plentyn o rheidrwydd yn golygu eu bod yn mynd i fod yn ddiogel ar y wê. Y rheswm nad ydyw’r techneg yma yn gweithio ydy oherwydd gellir plentyn treulio oriau yn chwilio’r rhyngrwyd, tra gellir plentyn arall dreulio llai o amser bob dydd yn siarad gyda dieithrod ar apiau fideo. Er hynny, dywedir Kidscape (dim dyddiad) y dylir trafod ffiniau o ran amser sgrin. Pwysleisir ei fod yn bwysig i wneud hyn yn bennaf yn ystod amser gwely plant er mwyn sicrhau ni fyddai yn tarfu ar eu cwsg ac felly, byddai hyn yn golygu fod eich plentyn yn cael noswaith dda o gwsg. Yn yr un modd, pwysleisa Wahi et al (2011) a Lee (2020) yr effaith negyddol y mae gor-ddefnyddio sgriniau yn cael ar iechyd plant. Cefnogir hyn gan Lee (2020) wrth nodi fod yna tystiolaeth sydd yn profi fod lleihau amser sgrin i blant yn cael effaith cadarnhaol ar les corfforol, cymdeithasol ac ymddygiadol plant ac awgrymir y gellir hyd yn oed gwella eu perfformiad academaidd.
Rhan 2

Sut i aros yn ddiogel ar-lein
Yn ôl Childline (dim dyddiad) ceir nifer o ffyrdd i gadw yn ddiogel ar-lein. Nodir mai un ohonynt ydy meddwl cyn y maent yn postio ar-lein. Ychwanegir i hyn wrth nodi unwaith y mae llun neu post yn cael ei llwytho, hyd yn oed os byddai’r plentyn yn ei waredu, mae yna peryg o’r llun neu’r gwybodaeth hynny cael ei rhannu gyda phawb. Dywedir y byddai hefyd yn syniad da i wirio yr hyn y gall pobl ei weld yn eich gosodiadau preifatrwydd. Nodir mai un o’r ffyrdd eraill y gellir aros yn ddiogel ar-lein ydy i feddwl gyda phwy rydych yn siarad. Dywedir ni ddylai unigolyn byth rhannu urhyw gwybodaeth personol gyda hwy megis eich enw llawn, cyfeiriad neu eich ysgol. Cefnogir hyn gan Safety Net Kids (dim dyddiad) amryw o ffyrdd y gellir gadw yn ddiogel ar y wê, megis annog eich plant ddim i rannu gwybodaeth personol ar y wê, dim derbyn ceisiadau ffrind o ddiethriod a dim rhannu eich cyfrinair gydag eraill.
Oes yna gyfyngiadau oedran ar wasanaethau cyfryngau cymdeithasol?
Dywedir UK Safer Internet Centre (2018) fod Whatsapp wedi cyhoeddi cyfyngiadau oedran newydd o 16 yn Ewrop yn 2018. Serch hynny, nodir fod y cyfyngiadau oedran ar wasanaethau cyfryngau cymdeithasol eraill megis Facebook, Snapchat, Twitter, Instagram a Skype yn 13 blwydd oed. Ychwanegir i hyn wrth nodi fod yn rhaid fod yn 13 blwydd oed i greu cyfrif Youtube ond y mae’n bosib i wylio clipiau o hyd. Ac felly, nodir fod gan rieni rôl pwysig o ran paratoi eu plant i fynd ar-lein cyn iddynt dechrau defnyddio llwyfannau cyfryngau cymdeithasol. Cefnogir hyn gan Young (2019) wrth nodi fod plant o dan yr oedran cyfreithol yn cofrestru ac gyfer cyfrifon cyfryngau cymdeithasol sydd yn pwysleisio y pwysigrwydd o rôl y rhiant/gwarchodwr i gadw eu plant yn ddiogel ar y rhyngrwyd.








[image: ]Am fwy o wybodaeth, ewch i’r wefan canlynol; http://www.safetynetkids.org.uk/personal-safety/staying-safe-online/
Byddai’n syniad da i rannu hyn gyda’ch plentyn er mwyn eu gwneud yn ymwybodol o beryglon y rhyngrwyd.


Ffynhonell: Edtechnology.co.uk (dim dyddiad)

Enw’r weithgaredd: Darganfod siapau tu allanRhan 3

Nifer o blant: 12 (3 grŵp o 4) 
Oed y plant: 6-7 blwydd
Nifer o oedolion: 3 (cymhareb 1:4)
Lleoliad: Tu allan yn yr ardd/ar y iard
Amser paratoi: 10 munud
Amser gweithgaredd: 40 munud
Adnoddau: iPad i bob grŵp
Amcanion y weithgaredd:
· Dysgu pa siapau y gwelir mewn gwrthrychau y darganfyddir tu allan megis peli (cylch), ffenestri (sgwar) a blociau adeiladu (hirsgwar).
· Gweithio fel tîm wrth gyfathrebu yn effeithiol gydag aelodau eraill y grwp.
· Datblygu sgiliau TGCH y plant wrth eu hannog i ddefnyddio y camera ar yr iPad i dynnu lluniau, wrth ddefnyddio porwr rhyngrwyd er mwyn gwneud ymchwil ac wrth greu y tabl siapau. 
Cysylltiadau a deilliannau: 
Rhyngweithio a chydweithio:
· Cyfathrebu; Trwy chyfathrebu gydag aelodau eraill y grŵp, yr athro/athrawes ynghyd â gweddill y dosbarth.
· Cydweithio: Trwy weithio fel tîm a chwarae i gryfderau unigolion o fewn y grŵp.
· Storio a rhannu: Trwy dynnu lluniau ar yr iPad a’u rhoi ar y tabl siapau er mwyn rhannu gyda gweddill y dosbarth.
Cynhyrchu:
· Cynllunio, cyrchu a chwilio; Trwy defnyddio porwr rhyngrwyd er mwyn gwneud ymchwil ac wrth greu y tabl siapau.
· Creu; Trwy y defnydd o gopϊo a gludo trwy ddefnyddio ap addas (er enghraifft Hwb) i greu y tabl siapau.
Data a meddwl cyfrifiadurol:
· Datrys problemau a modelu; Datrys problemau (er enghraifft sut i gopϊo a gludo delweddau).
· Llythrennedd gwybodaeth a data; Gosod y siapau mewn i grwpiau o ran y siâp gwelir yn y gwrthych.
Gwahaniaethu:
Er mwyn sicrhau fod pawb yn gallu cymryd rhan yn y weithgaredd;
· Os petai anabledd gan blentyn sy’n cael effaith ar y ffordd maent yn dysgu, byddai yn syniad da i gael oedolyn arall yn bresennol i weithio 1:1 gyda’r plentyn hynny o fewn y grŵp.
· Os petai grisiau o fynediad yr ystafell ddosbarth i’r ardd/iard, byddai angen sicrhau fod yna ramp neu mynediad arall lle gallai’r plentyn sydd mewn cadair olwyn ei ddefnyddio.
Rôl yr oedolyn/oedolion: Gwrando i’r hyn y mae’r plant o fewn eu grwp yn ei drafod a gofyn cwestiynnau awyr agored iddynt er mwyn ehangu ar eu dealltwriaeth a’u gwybodaeth a fydd bellach yn annog y plant i ddysgu a datblygu. Hefyd, rhoi cymorth a chefnogaeth iddynt wrth greu y tabl siapau.
Y weithgaredd: Yn gyntaf, byddai gofyn i’r plant ffurfio mewn i 3 grwp o 4 o’u dewis ac i un aelod o bob grwp i gasglu iPad. Yna, byddai’r grwpiau a’r oedolion yn mynd tu allan er mwyn darganfod siapau. Wrth wneud hyn, byddai gofyn iddynt dynnu lluniau o’r siapau y gwelir gyda’r iPad’s. Er fod yr oedolion yna, eu rôl ydy cefnogi y plant yn hytrach nag arwain gan y mae’r plant sydd fod i arwain y weithgaredd.
Yn dilyn hyn, ar ôl casglu lluniau, gofynnir i’r plant i ddod yn ôl mewn i’r dosbarth er mwyn parhau gyda’r ail rhan o’r weithgaredd. Gofynnir i bob grŵp i ddefnyddio’r wê er mwyn ymchwilio siapau gwrthrychau eraill. Wrth wneud hyn, gallant weld os oes yna tebygrwydd o ran y lluniau cymerwyd a lluniau’r rhyngrwyd a’u cymharu.
Yn olaf, byddai gofyn i’r plant o fewn eu grwpiau i greu tabl siapau allan o’r lluniau cymerwyd ar yr iPad ynghyd â lluniau y casglwyd o’r rhyngrwyd, eu trafod, cyflwyno a’u rhannu yr hyn darganfyddir gyda gweddill y dosbarth.

O ran cefndir y Fframwaith Cymhwysedd Digidol, diweddarwyd yn 2020 a’i phwrpas ydy i annog plant a phobl ifanc Cymru i ddatblygu’r elfen ddigidol trwy gymwyso mewn gweithgareddau o’r fath o fewn eu lleoliadau addysgol (Llywodraeth Cymru, 2020b). Dywed Llywodraeth Cymru (2020a) mai bwriad y Cwricwlwm i Gymru, a fydd yn gweithredu’n gyfreithiol fis Medi 2020, ydy darparu cwricwlwm i ddysgwyr 3 i 16 oed â phwyslais ar ddatblygu cymhwysedd digidol. Nodir hefyd bod hyn yn hollbwysig i annog dysgu trawsdisgyblaethol a thrawsgwricwlaidd gydag awgrym y gellir integreiddio technoleg i feysydd dysgu eraill er mwyn darparu’r addysg orau i blant. Yn yr un modd, sonir Donaldson (2015) am bwysigrwydd darparu addysg drawsgwricwlaidd sydd â phwyslais ar ddatblygiad digidol.
Wrth ffocysu ar linynnau’r fframwaith, byddai’r gweithgaredd hwn, yn bennaf, yn datblygu’r llinyn rhyngweithio a chydweithio a’r tair elfen sydd ynghlwm â’r llinyn hwn sef cyfathrebu, cydweithio a sortio neu rannu (Llywodraeth Cymru (2020b). Byddai’r elfen o gyfathrebu’n cael ei datblygu wrth i’r plant gyfathrebu â’i gilydd yn eu grwpiau ynghŷd â’r oedolion, sef yr athrawon wrth iddynt fonitro a cherdded o gwmpas yr amgylchedd dysgu ac yna cyflwyno’r hyn a ddarganfyddwyd gyda gweddill y dosbarth. Cefnogir Feist (2018) hyn wrth gyfeirio at bwysigrwydd yr elfen o gyfathrebu gan fod y byd cyfredol yn golygu ein bod ni’n cyfathrebu trwy dechnoleg fwy nag erioed. I ategu at hyn, dywed Billington (2016) a Lincs (2015) fod technoleg yn gallu chwarae rôl bwysig mewn datblygiad cyfathrebu, iaith a llythrennedd plant wrth gynnig cyfleoedd eang i’w datblygu. Yn yr un modd, pwysleisir Hague a Williamson (2009) y berthynas agos rhwng cyfathrebu â llythrennedd digidol. Ychwanega Kardefelt-Winther (2017) at y ddadl hon drwy ddatgan bod technoleg ddigidol yn fuddiol i blant gan adeiladu ar eu perthnasoedd cymdeithasol. Yn yr un modd, dyweda Topçiu a Myftiu (2015) fod damcaniaeth Vygotsky’n pwysleisio cyfathrebu a rhyngweithio cymdeithasol, sy’n rhan ganolog o’r gweithgaredd hwn. Awgryma Heitin (2016) fod llythrennedd digidol yn galluogi plant i greu a chyflwyno gwybodaeth er mwyn cyfathrebu a throsglwyddo gwybodaeth i eraill. Mae hyn oll yn datblygu’u sgiliau technolegol ynghŷd â’u datblygiad gwybyddol. Dywedir Teaching English (dim dyddiad) bod cyfathrebu’n cael ei gyfryngu’n fwy digidol sydd felly’n amlygu’r angenrhaid i ddysgwyr wneud defnydd da o lythrennedd digidol. Y gobaith ydy bod hyn yn eu datblygu’n ddinasyddion gwbl weithredol a medrus yn yr 21ain ganrif.
O fewn y llinyn o ryngweithio a chydweithio, byddai’r elfen o gydweithio’n cael ei datblygu wrth i’r plant gydweithio yn eu grwpiau ynghŷd â’r adeg pan gyflwynwyd yr her a’r drafodaeth gyda gweddill y dosbarth (Llywodraeth Cymru 2020b). Sonir Llywodraeth Cymru (2020a) bod y Cwricwlwm i Gymru’n hyrwyddo’r syniad hwn o gydweithio ynghŷd â’i bwysigrwydd. Yn yr un modd, amlinella Krabbé (2018) a Gay (2019) fod cydweithio’n elfen hollbwysig ynghylch gwneud cynnydd mewn ysgolion. Ychwanegir Wohlwend (2015) i hyn wrth awgrymu bod arferion llythrennedd digidol allweddol megis cyfansoddi cydweithredol yn gallu cynorthwyo plant i ddatblygu’r elfen o gydweithio heb eu bod nhw’n sylweddoli. Amlygir hyn pan fod plant yn defnyddio apiau digidol ac yn chwarae gyda’i gilydd ar ddyfeisiau sgrin ddigidol. Gwelir felly cysylltiad rhwng y gweithgaredd â’r elfen hon o gydweithio trwy’r defnydd o ddyfais sgrin ddigidol megis iPad fel yn yr achos hwn. Cyfeirir Clyde a Wilkinson (2012) a Kardefelt-Winther (2015) at yr ystod o fuddion i lythrennedd digidol megis datblygu cydweithrediad annibynnol a chymdeithasol. Fodd bynnag, awgryma Chaudron (2015) fod plant yn defnyddio technoleg ddigidol yn unigol yn unig, yn hytrach nag yn gymdeithasol a gellir honni bod hyn yn arwain at broblemau. Esbonia Medical Xpress (2018) fod plant yn debygol o arsylwi ac efelychu oedolion gan gynnwys eu rhieni. Awgrymir pe bai rhiant yn defnyddio technoleg ddigidol, byddai’r plentyn hefyd yn dueddol o gopïo hyn ac o ganlyniad, yn arwain at effaith negyddol ar ryngweithiadau rhieni â’u plant ynghŷd â’u hymddygiad. Cefnogir hyn gan Bretherton (1992) a Holmes (2017) wrth nodi fod damcaniaeth Bowlby’n cyfeirio at effaith negyddol o blant yn dysgu drwy arsylwi ac efelychu.
Wrth ymwneud â’r llinynnau hyn o ryngweithio a chydweithio, byddai’r elfen olaf, sef sortio a rhannu hefyd yn cael ei datblygu wrth i’r plant drefnu’r lluniau a ddarparwyd er mwyn dewis y rhai gorau a’u cyflwyno i weddill y dosbarth trwy chyflwyno’u gwaith (Llywodraeth Cymru, 2020b). Yn ôl Hague a Payton (2010) mae llythrennedd digidol yn ein galluogi i rannu gwybodaeth a delweddau gydag eraill. Dyweda Hole (2015) fod y broses hon o drefnu a rhannu’n hollbwysig i alluogi unigolion i ddewis pa ddelweddau sydd gwerth eu rhannu gydag eraill, sef yr hyn sydd angen i’r plant ei wneud cyn cyflwyno i weddill y dosbarth. Awgrymir bod hyn bellach yn galluogi plant i werthuso dibynadwyedd a pherthnasedd adnodd, sy’n sgil allweddol mewn llu o feysydd eraill trawsgwricwlaidd hefyd. Cefnogir hyn gan Hague a Williamson (2009) wrth nodi fod y sgil o rannu fel modd o drosglwyddo gwybodaeth yn galluogi i unigolion ymgysylltu ag eraill yn gymdeithasol. Dywedir y byddai hyn bellach yn galluogi plant i ddefnyddio modelu, delweddau a phrofiadau go iawn er mwyn datblygu dealltwriaeth a gwerthfawrogiad ehangach o gysyniadau pwnc a syniadau cymhleth. Yn yr un modd, pwysleisia Blake a Pope (2008) ddamcaniaeth Piaget ynghylch dysgu trwy chwarae ymarferol. Fodd bynnag, awgrymir Internetmatters.org (2020) bod angen adeiladu arferion ar-lein mwy diogel gan fod y rhyngrwyd yn gallu rhannu rhywfaint o gynnwys anaddas. Felly, mae angen i blant a’r rhai sy’n arwain y sesiwn fod yn ofalus wrth rannu’r wybodaeth gydag eraill.
O fewn y gweithgaredd hwn, byddai’r plant hefyd yn datblygu’r llinyn o gynhyrchu ac yn bennaf yr elfen o gynllunio, cyrchu a chwilio. Gwnaed hyn drwy ddefnyddio testun er mwyn chwilio am ddelwedd â phorwr rhyngrwyd yn annibynnol. Dyma’r hyn a ofynnir i’r plant wneud ar ddiwedd y gweithgaredd cyn cyflwyno’u gwaith sydd eto’n sgil defnyddiol wrth drosglwyddo i feysydd dysgu eraill (Llywodraeth Cymru, 2020b). Gwelir pwysigrwydd y broses o gynllunio, cyrchu a chwilio yng nghwaith Falloon (2020), ac ychwanega Johnston a Webber (2003) at hyn wth nodi’i fod yn ein galluogi i drefnu gwybodaeth trwy integreiddio gwybodaeth syml a chymhleth. O ganlyniad, byddai hyn bellach yn galluogi plant i feddwl yn feirniadol, datrys problemau’n hyderus a gwerthuso’n effeithiol. Nodir Smith (2016) bod damcaniaeth Bruner yn pwysleisio pa mor hanfodol ydy hi i blant wneud defnydd da o’r amgylchedd dysgu er mwyn iddynt ddatblygu’n wybyddol. Cefnoga Ranaweera (dim dyddiad) y syniad hwn bod llythrennedd gwybodaeth yn set o sgiliau gofynnol i unigolyn er mwyn dod o hyd i wybodaeth, ei dadansoddi ac yna’i defnyddio. Dywedir bod hyn yn uniongyrchol gysylltiedig â meddwl yn feirniadol ynghŷd â dysgu gydol-oes. Yn yr un modd, trafoda Llywodraeth Cymru (2020a) yn y Cwricwlwm i Gymru bwysigrwydd annog plant a chawn awgrym fod cynllunio, cyrchu a chwilio yn elfennau hollbwysig i gefnogi’r syniad o blant fel dysgwyr gydol-oes.
Byddai’r plant hefyd yn datblygu’r llinyn o ddata a meddwl cyfrifiadurol, ac yn bennaf, yr elfen o ddatrys problemau a modelu trwy ddilyn cyfres o gamau. Er enghraifft, datblygir y llinynnau pan fyddai’r plant yn copïo a gludo lluniau i’w tabl siapau a’u gosod ar y daflen drwy ddefnyddio TGCh (Llywodraeth Cymru, 2020b). Cyfeirir Cai a Gut (2018) at bwysigrwydd integreiddio llythrennedd digidol a datrys problemau fel modd o ddysgu. Dywedir The Kiwi Families Team (dim dyddiad) bod y defnydd o chwarae creadigol yn galluogi i blant ddatblygu’u sgiliau creadigol ehangach. Yn ychwanegol, gwelir buddion ychwanegol i’w datblygiad deallusol a’u sgiliau mathemategol gyda’r defnydd o newid maint y delwedd ynghŷd â datblygiad eu sgiliau datrys problemau trwy fesur a sortio delweddau. Dywedir y byddai’r sgìl creadigol hwn yn fuddiol gan ei fod yn cael ei drosglwyddo i sawl agwedd arall o fywyd plentyn. Nodir heb gydran deallusol, mae’r creadigrwydd yn israddol, felly gwelir pwysigrwydd i bob elfen fel cyfanwaith er mwyn datblygu unigolion medrus a chydwybodol. Cefnoga NHS Greater Glasgow And Clyde (dim dyddiad) hyn drwy ddatgan bod y defnydd o dechnoleg yn galluogi i blant ddatblygu’u sgiliau creadigol a datrys problemau’n hyderus. Er hynny, awgrymir Patel (2017) pan fod plant yn agored i lefelau uchel o dechnoleg, maent yn dueddol o feddwl yn arwynebol yn unig, yn hytrach na datblygu’r gallu i feddwl yn feirniadol, dadansoddol a chreadigol er mwyn ddysgu cysyniadau newydd. Felly, mae’n bwysig cofio annog y plant i feddwl yn feirniadaol wrth ymwneud â gweithgareddau o’r fath.
I grynhoi, gwelir sicrwydd yn y nodweddion cadarnhaol uchod sy’n gorbwyso unrhyw nodweddion negyddol, ac fel y dyweda Llywodraeth Cymru (2019) a Llywodraeth Cymru (2020a) mae llythrennedd digidol yn hollbwysig. Felly, gwelir sut y gall gweithgaredd o’r fath wella sgiliau plant mewn llu o feysydd trawsgwricwlaidd a’u datblygu’n ddinasyddion egwyddorol, gwybodus a medrus. Ychwanega Llyfrgelloedd Cymru (2020) at hyn wrth ddatgan bod llythrennedd gwybodaeth bellach yn sicrhau cynhwysiant digidol. Cyfeirir at nôd Llywodraeth Cymru sef sicrhau bod pob unigolyn ar draws Cymru gyfan yn gwneud defnydd da o dechnoleg ddigidol ac yn ei mwynhau er mwyn creu a chynnal gwlad ddigidol gynhwysol.

